Giuseppe Caprio

Giuseppe Caprio  (født 15. november 1914 i Benevento i Italia, død 15. oktober 2005) var en av Den katolske kirkes kardinaler. Vatican Press Office, Caprio Card. Giuseppe Han var president for Rådet for den apostoliske stols økonomiske anliggender fra 1981 til 1990. Han ble kardinal i 1979, med Santa Maria della Vittoria som tittelkirke.
Liv og virke
Prest
Giuseppe Caprio studerte filosofi og katolsk teologi i Roma cwed Det pavelige universitet GregorianaIndependent Newspaper website, Cardinal Giuseppe Caprio, artikkel datert 25. oktober 2005 og ble presteviet for for erkebispedømmet Benevento den 17. desember 1938. Etter videre studier og en doktorgrad i kirkerett arbeidet han i Statssekretariatet ved Den hellige stol fra 1940 til 1947. 

Fra 1947 til 1951 tjenestegjorde han som sekretær for det apostoliske nuntiatur i Kina, der kommunistregimet som kom tiul makt i 1949 arresterte ham tre måneder og til slutt utviste ham. Fra 1951 til 1954 arbeidet han ved nuntiaturet i Belgia, og fra 1954 til 1959 var han apostolisk visitator og leder for den apostoliske delegasjon til Sør-Vietnam.

Internuntius til Kina (Taiwan)
Den 20. mai 1959 ble han utnevnt til internuntius til Republikken Kina og tjenestegjorde som diplomatisk representant i Taiwan frem til 1961.
Titulærerkebiskop, pro-nuntius til Kina
Den 14. oktober 1961 utnevnte pave Johannes XXIII ham til titulærerkebiskop av Apollonia og pro-nuntius til Kina (Taiwan). Han ble ordinert til biskop av kardinal Grégoire-Pierre Agagianian, prefekt for Kongregasjonen for folkenes evangelisering den 17. desember samme år. Medkonsekranter var Raffaele Calabria, koadjutorerkebiskop av Benevento, og kurieerkebiskop Pietro Parente.

Giuseppe Caprio deltok i andre til fjerde sesjon i Det andre Vatikankonsil som konsilfader. 
Pro-nuntius til India
Den 22. august 1967 utnevnte pave Paul VI ham til pro-nuntius til India.
Oppgaver i den romerske kurie
Den 19. april 1969 ble han utnevnt til sekretær for Den apostoliske stols patrimonium. Den 14. juni 1977 ble han utnevnt til sostituto for Statssekretariatet.
Kardinal
Den 30. juni 1979 utnevnte pave Johannes Paul II ham til kardinaldiakon for kardinalkollegiet med tittelkirken Santa Maria Ausiliatrice in via Tuscolana og utnevnte ham til President for Den apostoliske stols patrimonium. Den 30. januar 1981 ble han president for prefekturet for økonomiske saker ved Den hellige stol.

Den 22. juni 1987 ble Giuseppe Caprio kardinalprotodiakon, en stilling han hadde til 26. november 1990, da han ble forfremmet til rang som kardinalprest.

Han deltok ikke i konklavet i 2005 etter pave Johannes Paul IIs død, da han allerede hadde fylt 80 år.

 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Patriark Andon Bedros Hassoun (1809-1884) *1842
 Patriark Stephan Bedros X Azarian (1826-1899) *1877
 Patriark Avedis Bédros XIV Arpiarian (1856-1937) *1890
 Biskop Serge Der Abrahamian (1868-1952) *1933
 Patriark kardinal Grégoire-Pierre XV (François) Agagianian (1895-1971) *1935
 Kardinal Giuseppe Caprio (1914-2005) *1961www.catholic-hierarchy.org caprio, lest 19. mars 2022

 Referanser 

 Eksterne lenker 
 Fyldige kardinalsbiografier på norsk – katolsk.no
  Biografi på The Cardinals of the Holy Roman Church

Kategori:Italienske kardinaler
Kategori:Italienske katolske biskoper
Kategori:Italienske katolske biskoper utenfor hjemlandet (sendemenn)
Kategori:Italienske katolske biskoper i den romerske kurie
Kategori:Ridderordenen av den hellige grav i Jerusalem
Kategori:Linjen Rebiba
Kategori:Personer fra Benevento